OzLabs/hebrew-wiki-articles huggingface dataset:
הלגה קלר

הלגה ומל קלר והבת ליאורה בתווך, 1964

הלגה קלר (6 במאי 1921 - 1 במרץ 2013) הייתה פסלת וקולנוענית ישראלית.

==ביוגרפיה==
קלר נולדה בדרמשטאדט שבגרמניה 1921 לאנה לבית האס וסיגפריד מאי, במשפחה בת שתי בנות. אביה היה בעל עסק לבדים ושימש כנגן אורגן בקהילה היהודית הליברלית בעיר, אמה הייתה ציירת. להוריה היו קשרים הדוקים עם התיאטרון בעיר. למדה גרפיקה מגיל צעיר ובגימנסיה עד שהוצאה ממנו בשל יהדותה.

בשנת 1939 נמלטה עם משפחתה לאנגליה, שם למדה גרפיקה ועבדה בסרטים מצוירים. עסקה באנימציה ובעריכת סרטים באנגליה. ב-1940 נישאה באנגליה למוריס קרנסטון (1920-1993; ), לימים, פילוסוף, מרצה וסופר.

ב-1958 עלתה לישראל. בשנת 1961 נישאה למל קלר, מוזיקאי יליד ארצות הברית. בשנת 1964 אימצו השניים בת.
בשנות ה-60 ערכה סרטים ישראליים, בעיקר דוקומנטריים. מסוף שנות ה-60 הייתה מעורבת ביוזמות שונות בתחומי החינוך לקולנוע והחינוך בכלל. משנת 1985 עד 1992 כיהנה כמרכזת תחום החינוך לקולנוע ותקשורת בבתי-הספר.
קלר שימשה כמנהלת העזבון של רודי להמן והדוויג גרוסמן. בהתבסס על התיעוד מן העזבון כתבה את המונוגרפיה "פיסול כמולדת", על בני הזוג.

הלגה קלר נפטרה בבית החולים איכילוב בתל אביב ונטמנה בבית העלמין החדש בהרצליה.

==ספריה==
* עולם בדים: אנתולוגיה לאמנות הקולנוע (תרגם אהרן אמיר), עם עובד, תל אביב, 1974 .
* לדעת לצפות: עיון בתכנים ובדרכי הבעה בקולנוע ובטלוויזיה, משרד החינוך והתרבות, המינהל הפדגוגי, האגף לתוכניות לימודים, 1994.
* פיסול כמולדת: רודי להמן והדוויג גרוסמן – חייהם ויצירתם (תרגום מאנגלית: יעל לוטן, דורון לבנה), תל אביב: הקיבוץ המאוחד, תשס"ו 2005.

==פילמוגרפיה==
* המלט, בהשתתפות לורנס אוליבייה.
* ריצ'רד השלישי (1955), בהשתתפות לורנס אוליבייה.
* שלום לעצבות (1956) של אוטו פרמינגר.
* יוהנה הקדושה (1957), של אוטו פרמינגר.
* הימים הראשונים - עם המשורר יהודה עמיחי.
* אשדוד (1961) - סרט תיעודי קצר. הופק באולפני גבע. תמליל: חיים חפר, קריין: יוסי בנאי.
* הם היו עשרה (1961)
* "בעל החלומות" (1962) - סרט אנימציה של יורם גרוס
* "משפחת שמחון" (1964)
* מורדי האור (1966) - של אלכסנדר רמתי

==קישורים חיצוניים==

* [http://www.text.org.il/index.php?book=0613071 מאמר על ספרה של הלגה קלר "פיסול כמולדת" הכולל ביוגרפיה של קלר]
* [https://web.archive.org/web/20160303174944/http://actv.haifa.ac.il/Programs/Item.aspx?it=974 ראיון וידאו עם הלגה קלר] בנושא הספר פיסול כמולדת בערוץ האקדמי של אוניברסיטת חיפה, 6 בנובמבר 2006
* 
* 
* 
* 

==הערות שוליים==

קטגוריה:יהודיות גרמניות
קטגוריה:פליטי רדיפות הנאצים
קטגוריה:עולות בשנות ה-1950
קטגוריה:עולים בשנות ה-1950
קטגוריה:חוקרי קולנוע ישראלים
קטגוריה:עורכי קולנוע ישראלים
קטגוריה:עורכות קולנוע ישראליות
קטגוריה:ישראליות שנולדו ב-1921
קטגוריה:ישראלים שנולדו ב-1921
קטגוריה:ישראליות שנפטרו ב-2013
קטגוריה:ישראלים שנפטרו ב-2013
ג'ין מנסון

ג'ין מנסון (באנגלית: Jeane Manson; נולדה ב-1 באוקטובר 1950), זמרת, דוגמנית ושחקנית אמריקנית החיה ופועלת בצרפת. שיא הקריירה של מנסון היה בשנות ה-70, אז זכתה להצלחה גדולה במדינות דוברות צרפתית באירופה.

==ביוגרפיה==
מנסון נולדה בקליבלנד, אוהיו, לאב סופר ולאם זמרת. חלק ניכר מילדותה עשתה במקסיקו, שם למדה בבית הספר האמריקני. לאחר שובה לארצות הברית למדה במכללת אורנג' קוסט בקוסטה מסה, קליפורניה, קיבלה תואר במוזיקה, ולמדה משחק בסטודיו השחקנים המפורסם בניו יורק אצל הבמאי והמפיק לי סטרסברג. היא קיבלה תפקידים אחדים בסדרות טלוויזיה, אך התפרסמה לראשונה בקנה מידה נרחב עם היבחרה לככב כ"נערת החודש" בגיליון אוגוסט 1974 של המגזין הארוטי פלייבוי.

הקריירה שלה כזמרת ושחקנית קיבלה פריצת דרך עם מעברה לצרפת זמן קצר לאחר הופעתה בפלייבוי, שם הפכה לכוכבת וזכתה לפופולריות ברחבי אירופה, בעיקר במדינות הפרנקופוניות, עם מכירות תקליטים בלמעלה מ-20 מיליון עותקים. היא הוציאה אלבומים במגוון סגנונות, ממוזיקת פופ דרך גוספל ועד קאנטרי. במרץ 1979 הופיעה בבנייני האומה בירושלים כנציגת לוקסמבורג בתחרות האירוויזיון ה-24 שאירחה ישראל, והגיעה למקום ה-13 עם השיר J'ai déjà vu ça dans tes yeux ("כבר ראיתי זאת בעיניך"). היא גם קיבלה תפקידים במספר סרטי קולנוע וסדרות טלוויזיה. בשנות ה-90 שיחקה לאורך זמן באופרת סבון יומית מצליחה בצרפת בשם "ריביירה", וכן אירחה מספר תוכניות טלוויזיה בצרפת.

מנסון נישאה 4 פעמים. מנישואיה השניים למפיק הקולנוע הצרפתי-יהודי ממוצא אלג'יראי אנדרה ג'אווי נולדה בתם ג'ניפר ג'ין, כיום זמרת מפורסמת בזכות עצמה המחוברת מאוד לשורשיה היהודיים ופועלת בשם הבמה העברי שיראל ביתן. שיראל התמודדה בעונה השלישית של The Voice ישראל.

==קישורים חיצוניים==
* 

* [https://web.archive.org/web/20081123065612/http://www.playboy.com/girls/playmates/directory/197408.html ג'ין מנסון] באתר פלייבוי

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:דוגמניות אמריקאיות
קטגוריה:משתתפי אירוויזיון 1979
קטגוריה:נציגי לוקסמבורג באירוויזיון
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
אנדרטת השלום (וושינגטון די. סי.)

אנדרטת השלום (באנגלית: Peace Monument) המכונה גם אנדרטת הצי (Naval Monument) או אנדרטת מלחי מלחמת האזרחים (Civil War Sailors Monument) היא אנדרטה הממוקמת בסמוך לגבעת הקפיטול בכיכר השלום במפגש שדרת פנסילבניה עם רחוב פירסט (הרחוב הראשון) בעיר וושינגטון בירת ארצות הברית.

== מבנה ==
האנדרטה כוללת עמוד שיש לבן, שגובהו 13.4 מטרים ובראשו ארבע דמויות המנציחות את הנופלים בקרב מלחי צי ארצות הברית במלחמת האזרחים האמריקנית. האנדרטה בנויה בסגנון נאו קלאסי כולל שתי דמויות בראשה, ושתי דמויות במרכזה: 

בראש האנדרטה שתי דמויות נשים, לבושות גלימות, המביטות לכיוון מערב. האחת מסמלת את ההיסטוריה והשנייה מסמלת את היגון. דמות היגון בוכה, ודמות ההיסטוריה מחזיקה לוח שעליו חרוט:

מתחת שתי הדמויות, נמצא פסל דמות נשית נוספת - "ויקטוריה", המסמלת את הניצחון - ומחזיקה ענף עץ דפנה, המסמל את הניצחון, וענף עץ אלון, המסמל חוזק, לרגליה דמות ילד של האל מרס - אל המלחמה ודמות ילד של האל נפטון - אל הים.

עמוד השיש מעוטר בסרטים, ובצדפות.

דמות נוספת במרכז האנדרטה דמות האלה פאקס המסמלת את השלום, ומחזיקה בידה ענף עץ זית. בעבר כלל הפסל יונה היושבת על קרן השפע אולם חלק זה של הפסל נשבר. בסמוך לפסל השלום ישנו מגל המונח על חרב ומצידו השני סמלי המדע והאמנות המראים את אפשרויות השלום על פני המלחמה.

בארבע קצוות האנדרטה מצויים ארבעה גלובוסים העשויים שיש. האנדרטה נמצאת במרכז בריכה, שעל גדתה הכתובת:

בעת שתוכננה הייתה האנדרטה אמורה להיות מוצבת באנאפוליס שבמדינת מרילנד והייתה יוזמה של האדמירל דייוויד דיקסון פורטר אשר תכנן את דמויות היגון וההיסטוריה, והחל לגייס מימון בשנת 1865. בשנת 1871, לאחר שהושג המימון, מונה הפסל פרנקלין סימונס ליצור את האנדרטה משיש שהובא מקרארה שבאיטליה. סימונס שינה את עיצובה של האנדרטה, בהסכמתו של פורטר, ופיסל את האנדרטה באיטליה. חלקי האנדרטה הובאו לוושינגטון בשנת 1876 והיא הוקמה בין השנים 1877–1878 במקומה הנוכחי והייתה הראשונה מבין שלוש האנדרטאות המוצבות כיום בכיכר (אנדרטת ג'יימס א. גרפילד ואנדרטת יוליסס ס. גרנט). בסיס האנדרטה הוקם בשנת 1877 על פי תכנון של אדריכל הקפיטול באותה עת אדוארד קלארק.

האנדרטה הושלמה בינואר 1878.

==ראו גם==
* אנדרטת צי ארצות הברית
* אנדרטת הצי וצי הסוחר

==קישורים חיצוניים==

* 
* [http://www.aoc.gov/cc/grounds/art_arch/peace.cfm האנדרטה] באתר אדריכל הקפיטול

==הערות שוליים==

שלום
קטגוריה:שדרת פנסילבניה
קטגוריה:בעקבות מלחמת האזרחים האמריקנית
קטגוריה:אנדרטאות לחיילי ארצות הברית
השלום
קלאודיו לופס

קלאודיו חאבייר לופס (בספרדית: Claudio Javier López; נולד ב-17 ביולי 1974 בעיירה ריו טרסרו שבפרובינציית קורדובה בארגנטינה) הוא כדורגלן עבר ארגנטינאי ששיחק בעמדת החלוץ. לופס ידוע בכינויו פיוחו (Piojo) - הכינה.

== קריירה ==
לופס הצטרף לקבוצת אינדפנדיינטה דה ריו טרסרו בכדורגל, ב-1989 כאשר הקבוצה זכתה באליפות מקומית לילדים לופס צד את עינו של מנואל פאטינו שרכש את כרטיס השחקן שלו תמורת 5,000 דולר במטרה להעבירו למחלקת הנוער של אסטודיאנטס לה פלאטה. במקביל, צורף לופס לנבחרת עד גיל 17.

ב-1992 החליטה אסטודיאנטס למכור את כרטיס השחקן של לופס לראסינג קלוב. לופס החל לשחק בליגה ב-20 בספטמבר 1992 אך כבש את שערו הראשון רק במהלך טורניר הקיץ (Torneos de Verano) המתקיים בחודש ינואר כהכנה לקבוצות הליגה. שערו הראשון בליגה היה במחזור האחרון של טורניר הקלאוסורה לשנת 1993, טורניר בו שיחק במרבית משחקי הקבוצה. לופס היה משחקניה הבכירים של ראסינג.

ב-1996 נרכש כרטיס השחקן של לופס על ידי ולנסיה הספרדית תמורת 4 מיליון דולר. תחילה התקשה לופס לתפוס מקום בהרכב שכלל בין היתר את אריאל אורטגה ורומאריו אך במהרה הפך לופס לאחד משחקניה החשובים של הקבוצה.
לופס שיחק במשך 5 עונות במדי ולנסיה במהלכן היה מהגורמים העיקריים לעליית הקבוצה לגמר ליגת האלופות בה הפסידה לבסוף לריאל מדריד. במשחקי הקבוצה מול ברצלונה גילה יכולת מצוינת וכבש מספר שערים חשובים.

הוא נודע בזכות מהירותו המסחררת והיכולת הטכנית הגבוהה וזכה לכינוי "פיוחו" - הכינה. לופס שיחק בעיקר באגף מצד שמאל.

בשנת 2000 נמכר כרטיס השחקן של לופס ללאציו תמורת 35 מיליון דולר ושיחק בה במשך 4 עונות. במהלך תקופתו סבל לופס מפציעות חוזרות, הוא אמנם גילה יכולת טובה אך לא הצליח לשחזר את יכולתו מימי ולנסיה.

ב-2004 נרכש כרטיס השחקן של לופס על ידי קבוצת קלוב אמריקה, מהעשירות והחזקות מבין הקבוצות המקסיקניות. הוא הפך מיד לאליל האוהדים ושיחק בשורות הקבוצה עד שנת 2006 אז החליט לחזור לראסינג קלוב במטרה לעזור לה לזכות באליפות. לופס קיווה שחזרתו תיצור אפקט דומה לזה שיצר חזרתו של חואן סבסטיאן ורון אך ראסינג סיימה במרכז הטבלה.

ב-2008 עבר לופס לליגה האמריקאית וחתם בקבוצת קנזס סיטי ויזרדס.

== במדי הנבחרת ==
לופס ערך 56 הופעות במדי הנבחרת וכבש עבורה 10 שערים. הוא זכה עם הנבחרת האולימפית במדליית הזהב באולימפיאדת אטלנטה (1996) והיה בסגל ארגנטינה למונדיאל 1998 ומונדיאל 2002.

== תארים ==
;ולנסיה
* גביע המלך הספרדי - 1998/1999
* הסופר קאפ הספרדי - 1999

;לאציו
* הסופר קאפ האיטלקי - 2000
* הגביע האיטלקי - 2004

;קלאב אמריקה
* אליפות מקסיקו - קלאוסורה 2005
* גביע אלופות CONCACAF - (2005

==קישורים חיצוניים==

קטגוריה:כדורגלנים באולימפיאדת אטלנטה (1996)
קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני ראסינג קלוב
קטגוריה:כדורגלני ולנסיה
קטגוריה:כדורגלני לאציו
קטגוריה:כדורגלני קנזס סיטי ויזרדס
קטגוריה:כדורגלני קולורדו ראפידס
קטגוריה:כדורגלני אסטודיאנטס לה פלאטה
קטגוריה:כדורגלני קלוב אמריקה
קטגוריה:כדורגלני נבחרת ארגנטינה
קטגוריה:כדורגלני מונדיאל 1998
קטגוריה:כדורגלני מונדיאל 2002
קטגוריה:זוכי מדליית כסף אולימפית מארגנטינה
קטגוריה:ארגנטינאים שנולדו ב-1974
קווינטיליאנוס

מרקוּס פבּיוס קווינטיליאנוס (בלטינית: Marcus Fabius Quintilianus) (בערך 35–100) היה רטוריקן רומי מהיספניה. הוא צוטט רבות באסכולות הרטוריקה של ימי הביניים, ובספרות הרנסאנס.

== חייו ==
קווינטיליאנוּס נולד ב-35 לספירה בקלגוריס (כיום קאלה-אורה, לה ריוחה) שבהיספניה. אביו, אדם מלומד, שלח אותו לרומא ללמוד רטוריקה בראשית שלטונו של הקיסר נירון. בהיותו שם, הוא פיתח קשר עם דומיטיוס אפר , אשר מת ב-59. קווינטיליאנוּס אימץ את אפר כמודל, והיה מאזין לו טוען בבתי המשפט. אפר נחשב לנואם קפדני וקלאסי הנואם בסגנון קיקרו, שונה מאוד מנואמי תקופתו של סנקה, וייתכן כי היה זה הוא אשר הנחיל לקווינטיליאנוּס את אהבת קיקרו.

כמה זמן אחר מותו של אפר שב קווינטיליאנוּס להיספניה, ייתכן שעל מנת להתמחות במשפטים בבתי המשפט שבאזור. בשנת 68 מצא עצמו שוב בדרכו לרומא, כחלק ממלוויו של הקיסר גלבה, יורשו קצר הימים של נירון. לא נראה כי קווינטיליאנוּס היה יועץ מקורב לקיסר, אשר נרצח ב-69.

אחרי מות גלבה, בתקופה הכאוטית הקרויה "שנת ארבעת הקיסרים", פתח קווינטיליאנוּס בית-ספר ציבורי לרטוריקה. בין תלמידיו היו פליניוס הצעיר, וייתכן שאף טקיטוס. חירותו הכלכלית ניתנה לו על ידי הקיסר טיטוס, אשר תמך בו כלכלית ואף מינה אותו לקונסול, מתוך שאיפה לבסס מעמד מנהיג אחראי ומשכיל. למרות זאת, לא זנח קווינטיליאנוּס את מקצוע המשפטים והוסיף לייצג לקוחות.
קווינטיליאנוּס פרש מהוראה ומהופעה בבתי-משפט בשנת 88, ימי שלטונו של הקיסר העריץ דומיטיאנוס.

כמו הסופרים החשובים האחרים בספרות הלטינית של המאה ה-1 שמוצאם מהיספניה (סנקה ומרטיאליס), גם קווינטיליאנוס ביטא השקפות אנטישמיות. ראיה לכך היא התייחסותו למשה: "מידותיהם הרעות של הילדים מביאים שנאה על הוריהם; מייסדי ערים נשנאים על שריכזו גזע שהוא קללה לאחרים, כמו למשל מייסד האמונה הטפלה היהודית". בעוינותו ליהודים, ייתכן שקווינטיליאנוס קיבל השראה מדומיטיאנוס, למרות שחב את קידומו להשפעתו של פלביוס קלמנס, שהוצא להורג על נטיותיו היהודיות.

על חייו האישיים של קווינטיליאנוס ידוע אך מעט. ב"תורת הנאום" (Institutio Oratoria) אשר כתב לאחר פרישתו, הוא מזכיר אישה שמתה בצעירותה, ושני בנים שנפטרו לפניו.

== חיבוריו ==
"תורת הנאום" היא הטקסט היחיד פרי-עטו שנשמר. ספר לימוד מקיף זה, בן שנים-עשר כרכים, פורסם בסביבות שנת 95. הספר עוסק בתאוריה ובפרקטיקה של תורת-הנאום, וכן בחינוך הרצוי לפיתוח אישיותו של הנואם עצמו.

כשהוא מנתח בספרו את הדרכים להשפיע על שופט, קווינטיליאנוס מספר על מקרה בו הוא עצמו טען בבית המשפט לטובת המלכה היהודיה ברניקי (בזמן שהייתה בת זוגו של טיטוס), כאשר היא עצמה הייתה השופטת.

טקסט מוקדם יותר – "הסיבות לחבלה ברהיטות" (De Causis Corruptae Eloquentiae), אבד.

==לקריאה נוספת==
* מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LXXXII. Quintilian, pp. 512-514

== קישורים חיצוניים ==

* [http://penelope.uchicago.edu/Thayer/E/Roman/Texts/Quintilian/Institutio_Oratoria/home.html תורת הנאום] מאת קווינטיליאנוס 
* 
* 

== הערות שוליים ==

קטגוריה:רומאים בתקופת הקיסרות
קטגוריה:רטוריקנים ונואמים
קטגוריה:חוקרי רטוריקה
קטגוריה:ילידי 35
קטגוריה:נפטרים ב-96
חורפן

[[חורפן אמריקאי]]
[[חורפן אירופאי]]
חורפּן (משם העונָה חורף; mink) הוא כינויָם של שלושה מיני בעלי חיים ממשפחת הסמוריים. הם ידועים בעיקר בזכות פרוותם, שממנה מייצרים בגדים יוקרתיים. תעשייה זו גררה ציד או גידול שלהם אשר בתורם העמידו את חלקם בסכנת הכחדה.

==טקסונומיה==
החורפנים שייכים למשפחת הסמוריים (הכוללת גם את הסמוריים, החמוסים והלוטרות) וכוללים את המינים הבאים:
* מהסוג חורפן (Neovison):
** חורפן אמריקאי (Neovison vison) - שרוב תפוצתו בצפון אמריקה
** חורפן ים (Neovison macrodon) - נכחד
* מהסוג סמור (Mustela):
** חורפן אירופאי (Mustela lutreola)

בעבר, קוטלג החורפן האמריקאי כמשתייך לסוג-"Mustela", אך לאחרונה הועבר לסוג נפרד (Neovison).

==תכונות==
לכל מיני החורפן פרווה כהה, ויכולת לשחות.

החורפן האמריקאי גדול יותר מהאירופאי. לחורפן האירופאי יש תמיד כתם לבן על שפתו העליונה, ולחורפן האמריקאי לפעמים אין.

==תפוצה וגידול בידי האדם==
בשל הביקוש הרב לשימוש בפרוות החורפן ליצירת אביזרי ביגוד ערכה הכספי גבוה. בעקבות כך לאורך השנים היה ציד החורפנים לצורך מכירת פרוותיהם פופולרי למדי. לאורך העשורים האחרונים דעך ציד החורפנים בעקבות ריבוי החוות בהן מגדלים חורפנים.

חורפנים אמריקאים רבים מצאו את דרכם חזרה לטבע בדרום אמריקה ובאירופה, על ידי פעילות של ארגוני צער בעלי חיים ופעילי זכויות בעלי חיים ששחררו אותם מחוות הגידול, או על ידי בריחה מחיי השבי.

שמן המיוצר מהחורפן מכונה "שמן מינק". הוא משמש בתעשיות הקוסמטיקה, הרפואה והבורסקאות. עבור בעלי החיים, השמן מעניק לפרווה זוהר וברק, מגן מפני קרני השמש המזיקות, מונע התייבשות, שרפה ושבירת הפרווה.

ב-17 ביולי 2020 פורסם כי רשויות הבריאות בספרד הורו להמית 93 אלף חורפנים בחווה במזרח המדינה, לאחר שהתברר כי רבים מהם הם נשאי נגיף הקורונה. המטרה בהמתה היא למנוע מבעלי החיים להדביק בני אדם בנגיף. בדנמרק ובהולנד הומתו חורפנים שהתבררו כנשאים של הנגיף. דנמרק היא היצרנית הגדולה ביותר של פרוות מחורפנים. למרות שהחורפנים לא פיתחו סימפטומים, הם הומתו על מנת למנוע הדבקה של בני אדם.

===גידול בישראל===
בתחילת 1961 הוחלט במחלקת ההתיישבות של הסוכנות היהודית לבצע גידול נסיוני של חורפנים בישראל, כענף פרנסה עבור יישובי פרוזדור ירושלים ההרריים. באפריל 1961 הוחל בגידול נסיוני של חורפנים בחוות הלימוד, במטרה לבדוק האם הם יסתגלו למזג האוויר החם יחסית בישראל. לקראת סוף 1961, בעקבות הצלחת הניסוי, הוחלט על הקמת שתי חוות לגידול חורפנים בפרוזדור ירושלים. עם זאת, הופקו לקחים מטעויות שנעשו בתחילה בגידול החורפנים. התברר שהחזקתם בסככה ממוזגת ללא חשיפה לשמש הייתה בעוכריהם ומנעה מהנקבות להתעבר. בשנת 1963 הוקמה חוות גידול במבוא ביתר ובשנת 1966 הוקמה חווה נסיונית נוספת בקבוצת יבנה, במטרה לנצל פגרי עופות מענף הלול של הקיבוץ. בתחילת 1967 פרסם מבקר הסוכנות היהודית דו"ח ביקורת על ההשקעות בגידול חורפנים בו קרא לדיון מחודש בכדאיות הגידול בישראל. גידול החורפנים לא נפסק ובשנת 1968 הוקמה חוות חורפנים ליד כפר חסידים.

בסוף שנות ה-60 הענף התבסס ופרוות מינק היו לאחד ממוצרי הייצוא החקלאיים של ישראל. גידול החורפנים בישראל נפסק בתחילת שנות השבעים, ובשנת 1973 כבר לא היו חורפנים לתעשייה בישראל.

== קישורים חיצוניים ==

* 

==הערות שוליים==

קטגוריה:סמוריים
קטגוריה:שמות עממיים של יונקים
כריסטיאן אלברס

כריסטיאן אנדרס אלברס (בספרדית: Cristián Andrés Álvarez; נולד ב-20 בינואר 1980) הוא כדורגלן עבר צ'ליאני ששיחק בעמדת המגן הימני.

אלברס החל את הקריירה בקבוצת אוניברסידד קתוליקה בה שיחק בין השנים 1999 עד 2005, וזכה עימה באליפות בעונת האפרטורה ב-2002. בעונת 2005/06 עבר לקבוצת ריבר פלייט הארגנטינאית, בה שיחק עונה וחצי, ולאחר מכן חזר לקבוצת נעוריו, אוניברסידד קתוליקה, בה שיחק עד סיום העונה.

בקיץ 2007 הגיע לישראל ועבר לקבוצת בית"ר ירושלים, עמה זכה בדאבל בעונתו הראשונה במועדון, ובגביע נוסף בעונה שלאחר מכן. בקיץ 2009 חתם על חוזה לשנתיים אך עקב מצוקתה הכלכלית של הקבוצה, הושאל לעונה לקבוצת צ'יאפס המקסיקנית. ב-4 באוגוסט 2010 חזר אלברס לבית"ר ירושלים. ובינואר 2011 עזב והצטרף לאוניברסיטריו דה דפורטס מפרו, שם שיחק עד לסיום העונה, כשלאחריה חזר לאוניברסידד קאתוליקה.

לזכותו של אלברס 24 הופעות בנבחרת צ'ילה בה שיחק בין השנים 2000 ו-2008. לזכותו זכייה עם נבחרתו במדליית הארד באולימפיאדת סידני 2000.

==תארים==
;אוניברסידד קאתוליקה
*אליפות צ'ילה - 2002 (A)

;בית"ר ירושלים
* אליפות: 2007/2008
* גביע המדינה: 2007/2008, 2008/2009

;הנבחרת האולימפית של צ'ילה
*מדליית ארד באולימפיאדת סידני - 2000

==קישורים חיצוניים==

קטגוריה:כדורגלנים צ'יליאנים
קטגוריה:מגני כדורגל צ'יליאנים
קטגוריה:כדורגלני נבחרת צ'ילה
קטגוריה:כדורגלני אוניברסידד קאתוליקה
קטגוריה:כדורגלני ריבר פלייט
קטגוריה:כדורגלני בית"ר ירושלים
קטגוריה:כדורגלני צ'יאפס
קטגוריה:כדורגלני אוניברסיטריו דה דפורטס
קטגוריה:כדורגלנים זרים בישראל
קטגוריה:ספורטאים צ'יליאנים בארגנטינה
קטגוריה:ספורטאים צ'יליאנים במקסיקו
קטגוריה:ספורטאים צ'יליאנים בישראל
קטגוריה:ספורטאים זרים בפרו
קטגוריה:כדורגלנים באולימפיאדת סידני (2000)
קטגוריה:כדורגלני קופה אמריקה 2004
קטגוריה:זוכי מדליית ארד אולימפית
קטגוריה:צ'יליאנים שנולדו ב-1980
טארק בן זיאד

טַארִק בִּן זִיאַד (בערבית: طارق بن زياد; בעברית נודע גם באיות החלופי לשמו טַארִק אִבְּן זִיאַד – طارق ابن زياد; או באיות לשמו טַארִיק בִּן זִיאַד) נודע בהיסטוריה של ספרד כטַארִק אל-טוארטו (טַארִק בעל העין האחת), היה מוסלמי ברברי ומנהיג צבאי מבית אומיה, אשר הוביל את כיבושה של היספניה הוויזיגותית בשנת 711 לספירה, תחת הוראתו של הח'ליף, וליד הראשון, מבית אומיה. לפי ההיסטוריון אבן ח'לדון, טארק היה משבט ברברי שעד ימינו קיים על גדות נהר באלג'יריה.

טארק איבן זיאד נמנה עם החשובים שבמפקדי הצבא בהיסטוריה של חצי האי האיברי. בתחילה שימש כסגנו של מוסא בן נציר בצפון אפריקה ונשלח על ידיו ככוח החלוץ בכיבוש חצי האי האיברי (המקביל לספרד ופורטוגל של היום). יש הטוענים כי הוא הוזמן על ידי ויטיזה, יורש העצר הויזיגותי, כדי שיתערב במלחמת האזרחים הוויזיגותית.

ב-29 באפריל 711 נחת צבאו של טארק בגיברלטר (השם "גיברלטר" מגיע מהשם הערבי "ג'בל טארק", אשר פירושו: ההר של טארק, או בנוסף, גיבר טארק, אשר פירושו: סלע טארק).

היסטוריונים מערביים טוענים שטארק הורה לחייליו לשרוף את ספינותיהם מיד כאשר הם מגיעים לאיבריה. בעת הגעתו לגיברלטר, היו לטארק 12,000 חיילים בעוד שלאויביו היו 100,000.

לפי ההיסטוריון המוסלמי בן המאה ה-17 אל-מקרי , עם נחיתתו בגיברלטר נשא טארק בפני חייליו את הנאום הבא, הידוע מאוד בעולם המוסלמי: 

הצבאות המוּרים, תחת טארק מפקדם, שטפו את היספניה, ובקיץ של שנת 711 נחלו ניצחון מכריע כאשר המלך הוויזיגותי רודריק הובס ומת ב-19 ביולי, בקרב גואדאלטה.

לאחר מכן נעשה טארק למושל היספניה, אך לבסוף נקרא על ידי הח'ליף וליד הראשון לשוב לדמשק.

==קישורים חיצוניים==

* 

==הערות שוליים==

קטגוריה:בית אומיה
קטגוריה:גיברלטר: היסטוריה צבאית
קטגוריה:אישים שחיו במאה ה-8
סילבסטרה לה טוזל

סילבסטרה לה טוזל (באנגלית: Sylvestra Le Touzel; נולדה ב-1958) היא שחקנית אנגלייה,, נולדה בג'רזי שבאיי התעלה.

== חייה ==
תפקידה הראשון בטלוויזיה היה בשנת 1968 בתפקיד אחד הילדים המטרידים את הדוקטור השני בסדרת הטלוויזיה המדע-בדיונית "דוקטור הו". עוד הופיעה על המסך הקטן במגוון תפקידים בסדרות כגון "דיקסון מדוק גרין", "משפחת ברונטה מהווארת'", "המקצוענים", "לאבג'וי", "Alas Smith & Jones", "רציחות במידסומר" והסדרה הקומית "המשפחה שלי". הופעתיה בסרטי קולנוע היו מועטות, ב-2006 השתתפה בסרט "רוחות של חופש" בתפקיד מריאן ת'ורנטון.

אחד מתפקידיה הידועים ביותר הוא התפקיד הראשי, פאני פרייס, בסדרת הטלוויזיה של ה-BBC "מנספילד פארק" על פי הרומן של ג'יין אוסטן. ב-2007 השתתפה שוב בסרט הטלוויזיה "מנזר נורת'אנגר" על פי רומן אחר של ג'יין אוסטן, מנזר נורת'אנגר ובה גילמה את דמותה של מרת אלן. ב-2012 השתתפה במיני סדרה הטלוויזיונית "מדינה סודית" בתפקיד שרת החוץ רוז ילנד. ב-2014 שיחקה בעונה השנייה של סדרת המתח אוטופיה.

אחיה ג'ושוע לה טוזל אף הוא שחקן. לה טוזל נישאה בשנת 2001 לשחקן הוולשי אוון טיל ולזוג שני ילדים.

==פילמוגרפיה==
* דוקטור הו (1968) Doctor Who
* מנספילד פארק (1983) Mansfield Park
* יריד ההבלים (1998) Vanity Fair
* רציחות במידסומר (2000) Midsomer Murders
* עדות אילמת (2004) Silent Witness
* רוחות של חופש (2006) Amazing Grace
* עקרת בית 49 (2006) Housewife, 49
* מנזר נורת'אנגר (2007) Northanger Abbey
* חופשייה ומאושרת (2008) Happy-Go-Lucky
* מדינה סודית (2012) Secret State
* דירק ג'נטלי (2012) Dirk Gently
* אוטופיה (2013) Utopia
* מר טרנר (2014) Mr. Turner
*הכתר (2017) The Crown
*המשחק האנגלי (2020)
*סוכן חשאי (2023-2020)
*Sister Boniface Mysteries (2022)
*קתרינה (2023)
*דלגליש <small>(אנ')</small> (2023)
*ערים <small>(אנ')</small> (2023)

==קישורים חיצוניים==

* [http://www.tv.com/person/37883/summary.html סילבסטרה לה טוזל] באתר TV.com

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בריטיות שנולדו ב-1958
קטגוריה:בריטים שנולדו ב-1958
יינגליש

יינגליש (באנגלית: Yinglish – הלחם של המילים "יידיש" ו"אינגליש" (אנגלית)) הוא מושג המתייחס למילים ממקור אנגלי, שחודשו כנאולוגיזמים ונכנסו לשפת היידיש, בעיקר על ידי יהודים הדוברים את שתי השפות ומתגוררים בארצות דוברות האנגלית. מילים אלו נוצרו לעיתים מתוך צורך לתאר חפצים חדשים או מושגים שונים, שלא היו להם מילים יידיות אחרות.

דוגמאות למילים כאלו:
*"alrightnik" - הלחם של המילה האנגלית alright עם הסיומת היידית (ממקור סלאבי) "ניק". המילה משמשת לתיאור אדם מוצלח, או נובו ריש.
*"no-goodnik" - ההפך מ-alrightnik, לא יוצלח.
*"bluffer" - "בלופ (ע)ר", מילה שחדרה גם לעברית, ונגזרה מהפועל האנגלי bluff והסיומת היידית "עֶר".

משמעות נוספת למושג יינגליש היא תיאור צורת השיחה של קהילות אלו, המחדירה לשפת הדיבור האנגלית היומיומית מילים יידישאיות רבות, שלא חדרו לאנגלית המדוברת על ידי האוכלוסייה הכללית. משמעות זו כוללת גם מילים עבריות שחדרו לניב זה של אנגלית.

חוקרים טוענים כי יינגליש בצורותיה השונות נמצאת בשימוש על ידי מאות אלפי יהודים ברחבי העולם: בארצות הברית, בקנדה, בבריטניה, בדרום אפריקה, בניו זילנד ובאוסטרליה. שפה זו, שהיא למעשה ניב של שפה הנמצא עדיין בשלב ההתפתחות שלו, מאפשרת לבלשנים ללמוד על היווצרותן של השפות היהודיות ב"תנאי מעבדה".

על אף שיינגליש נוצרה על ידי יהודים, היא נמצאת בשימוש גם אצל לא-יהודים, בפרט אצל אלו החיים או עובדים בסביבה יהודית בה משתמשים בתת-שפה זו, ובעיקר באזורים העירוניים של צפון-מזרח ארצות הברית. באזורים אלו, לדוגמה, אין זה בלתי רגיל לפגוש אדם לא-יהודי המתלונן על משא כבד, ומשתמש בפועל "shlepped" המורכב מהפועל היידי "צו שלעפּן" (לשאת, לסחוב), ומהסיומת "ed" האנגלית, המתייחסת לפועל בזמן עבר.

==קישורים חיצוניים==
* [http://www.jewish-languages.org/jewish-english.html על יינגליש באתר לחקר השפות היהודיות]
* [http://www.jewish-languages.org/jewish-english-lexicon/ לקסיקון למילים ביינגליש]
* , 

==הערות שוליים==

קטגוריה:שפות יהודיות
קטגוריה:אנגלית
קטגוריה:יידיש
קטגוריה:יהדות ארצות הברית: תרבות
קטגוריה:תרבות יהודית
חיים מלובן

חיים מלובן (27 ביולי 1936 – 18 במרץ 2008) היה מפיק בולט בתעשיית הטלוויזיה הישראלית.
חיים מלובן מארח את הנשיא [[חיים הרצוג ואת המנחה אהוד מנור בחדר הבקרה באולפני הרצליה|ממוזער]]

== ביוגרפיה ==
מלובן נולד על האוניה אקסודוס. הוא גדל בתל אביב. לימים, אחותו הבכורה מרים נישאה למפיק יאיר פרדלסקי (סרטי רול), והוא שהכניס את חיים לעולם ההפקות. החל לעבוד בערוץ הראשון של הטלוויזיה הישראלית מיום הקמת הערוץ. בשנות ה-70 הפיק את "מחברות החשק" (שזכתה בפרס כינור דוד) ותוכניות הבידור ב"צוותא", והיה שותף להפקות גדולות כמו "מבצע סאדאת". בשנות ה-80 המשיך בהפקת תוכניות במחלקת הבידור (יוסי בנאי, חנה לסלאו, שירי אביב,התכנית המרכזית ליום העצמאות ועוד). ב-1982 ייסד ביחד עם אהוד מנור את "עד פופ". לאחר 3 שנים פרש מנור והמנחים היו מנחם גרנית וענת דולב, יואב קוטנר ואברי גלעד, לאה עוז, מיכל ניב, דידי הררי ויואב גינאי.
 
מסוף שנות ה-70 ועד אמצע 1983 הפיק מלובן את "לשיר בעמק עם שרה'לה שרון". בשנים 1985–1986 הפיק את "לשיר מקול הלב עם שרהל'ה שרון" ובמקביל את "זמרת הארץ" עם אהוד מנור. בשנת 1987 ייסד ביחד עם אהוד מנור את "מסך אישי" (בהמשך התכנית רצה 4 שנים בהפקת מפיקים אחרים). לאחר מכן הפיק את "ממני" עם מני פאר וייסד את "מוצ"ש עם אבי אתגר" (שהמשיכה עם מפיקים אחרים). ב-1991 הפיק תוכניות בידור מיוחדות במלחמת המפרץ. ב-1992 התחיל להפיק את משבצת ליל שבת: "סופשבוע עם אהוד מנור", "שולחן ארוך עם דורון נשר", "סופשבוע עם דודו טופז" ו"סופשבוע עם יאיר לפיד". הוא הפיק את משדרי אולפן הקיץ מנמל יפו, "קיץ ביובל" עם בנות פסיה מגני התערוכה בשנת ה-50 למדינה, ולאורך כל השנים הפיק פסטיבלים ותחרויות קדם אירוויזיון, כשהאחרונה שבהן הייתה בשנת 2001.
 
הוא היה מפיק הטלוויזיה הראשון ששילב זמרים מזרחיים בתוכניותיו:
הן ב"עד פופ" והן בתוכניות מיוחדות: עפרה חזה בתוכנית לראש השנה 1983 בצרעה, חיים משה בתוכנית ליום העצמאות 1984 בשלומי ,תוכנית מיוחדת עם שימי תבורי ועוד.
חיים מלובן גם יזם והפיק תוכניות הצדעה ליוצרים כגון נחום היימן("שירים עד כאן"; 1989) דפנה אילת ("מונה ליזה של המאה העשרים"; 1990) ונתן יונתן ("חופים"; 1991). בנוסף הפיק 
שידורים ממקומות שונים בארץ: "בר מצווה לאריאל" (1992), ספיישל שבועות מאילת (1989) ו"חגיגה בקטיף" (1992).

בשנת 2004, במסגרת טקס הענקת פרס האקדמיה לטלוויזיה, הוענק לו פרס מפעל חיים על תרומתו.

בתחום הקולנוע היה מלובן שותף להפקת "שתי אצבעות מצידון" (בבימויו של אלי כהן).

מלובן נפטר לאחר מחלה ארוכה וקשה ב-18 במרץ 2008.

== קישורים חיצוניים ==
* 

קטגוריה:מפיקי טלוויזיה ישראלים
קטגוריה:זוכי פרס האקדמיה לטלוויזיה: מפעל חיים
קטגוריה:זוכי פרס כינור דוד
קטגוריה:אישים הקבורים בבית הקברות ירקון

קטגוריה:ישראלים שנולדו ב-1936
קטגוריה:ישראלים שנפטרו ב-2008
אני חושב, משמע אני קיים

אני חושב, משמע אני קיים (מלטינית: Cogito ergo sum, קוֹגִיטוֹ אֶרְגוֹ סוּם, ובקיצור הקוגיטו) הוא משפט פילוסופי של הפילוסוף הצרפתי בן המאה ה-17, רנה דקארט, המבטא את הרעיון שאל מול החושים המתעתעים, החשיבה של האדם מעידה על קיומו.

==תולדות המשפט==
רנה דקארט
המשפט הופיע לראשונה, בצרפתית, בספר "מאמר על המתודה" שיצא ב-1637. הוא הוצג בלטינית בספרו "עקרונות הפילוסופיה" שיצא לאור ב-1644.

בשנת 1641, בספרו הגיונות על הפילוסופיה הראשונית, הציג דקארט את המשפט בנוסח "אני חושב, אני קיים", כדי לבטא את נכונות המשפט ללא תלות בנכונות הלוגיקה. 

למרות שנהוג לייחס את הטיעון לדקארט, הטיעון למעשה אינו מקורי. טיעון דומה מאוד, הכולל גם הוא שימוש ב"שד מתעתע", נכתב לפני כן על ידי הפילוסופית תרסה מאווילה, וסביר שדקארט נחשף אליו במהלך לימודיו והושפע ממנו.<ref></ref>

לאחר דקארט היה הפילוסוף הצרפתי גסנדי שהציג את המשפט בנוסח "אני מטיל ספק, לכן אני חושב, לכן אני קיים", כדי להדגיש את אלמנט הטלת הספק.

בספר "מאמר על המתודה" בתרגומו של עירן דורפמן (הוצאת משכל, 2011) מופיעה הערה כדלקמן (עמוד 60): 

==הרחבה==

במסגרת עיסוקו של דקארט בספקנות מתודית, הוא ביקש למצוא נקודת מוצא ודאית שלא ניתן להטיל בה ספק. את תוצאות חקירתו הוא סיכם במשפט אני חושב - משמע אני קיים. בלטינית: cogito ergo sum, לכן מכנים משפט זה בקיצור הקוגיטו. משפט זה מבטא את טענתו של דקארט שמכיוון שהחושים יכולים לתעתע באדם, העדות האמינה היחידה לקיומו של האדם היא העובדה שהוא חושב, שכן אם אדם חושב, חייבת להיות ישות שהיא "אני שחושב את המחשבה". לטענתו, זה התחום היחיד בו ל"שד המתעתע" אין השפעה - שכן אינו יכול לגרום לנו להאמין כי אנו חושבים, בעוד איננו.

לדברי דקארט, ברגע שתודעת האדם מטילה ספק בעצם קיומה, היא מטילה ספק בעצם הטלת הספק (שכן הספק מוטל על ידי התודעה) וטענה זו היא בגדר פרדוקס. למעשה, גם אם אדם מטיל ספק בהטלת הספק, הוא מטיל ספק ועל כן בין כך ובין כך הוא חושב. בכך, למעשה, מוכיחה התודעה את קיומה.

==ביקורות על הקוגיטו==

אחת הביקורות החשובות על הקוגיטו שאף נכתבה בזמנו של דקארט, טענה כי דקארט לא הטיל ספק בלוגיקה האנושית ואילו היה עושה זאת, היה מגיע למסקנה שההוכחה הלוגית שלו לוודאות האדם אינה נכונה, מכיוון שניתן להטיל ספק במושג "הוכחה לוגית".
דקארט השיב לביקורת זו בטענה כי הקוגיטו אינו היסק אלא אינטואיציה פנימית שאמיתותה אינה מותנית בתורת ההיגיון, ומכאן שמביטולה של האחרונה אין נובעת שלילה של הקוגיטו עצמו.

הטענה השנייה, שאותה העלה קאנט, גורסת כי "אני קיים" הוא משפט חסר תכלית מכיוון שזו היא קביעה אנליטית שבה הנושא והנשוא של הקביעה מתלכדים.

==ראו גם==
* סוליפסיזם

==קישורים חיצוניים==

* 

==הערות שוליים==

קטגוריה:מילים וביטויים בלטינית
קטגוריה:פילוסופיה
קטגוריה:רנה דקארט
דניאל מונטנגרו

דניאל גסטון מונטנגרו (בספרדית: Daniel Gastón Montenegro; נולד ב-28 במרץ 1979 בבואנוס איירס, ארגנטינה) הוא כדורגלן עבר ארגנטינאי ששיחק בעמדת הקשר ההתקפי.

== קריירה ==
מונטנגרו החל את הקריירה בקבוצה הצנועה של הורקאן. הוא ערך את הבכורה ב-6 באפריל 1997 בהפסד קבוצתו מול ולס סארספילד. ב-1999 הוא נרכש על ידי אינדפנדיינטה וכיכב בשורותיה עד שנת 2000 אז נרכש כרטיסו על ידי אולימפיק מרסיי.

מונטנגרו, אז רק בן 21, התקשה להשתלב בקבוצה וערך רק 6 הופעות, הוא עבר בהשאלה לריאל סרגוסה מהליגה הספרדית עד סיום העונה וגילה יכולת בינונית ב-29 משחקיו בקבוצה בהם כבש שני שערים. בעונה שלאחריה החליטה מרסיי להשאילו, הפעם לאוסאסונה אך לא הצליח בה. מונטנגרו הושאל שוב, הפעם לקבוצת האם שלו הורקאן עד תום העונה.

ביולי 2002 החליטה אינדפנדיינטה לרכוש את כרטיסו של מונטנגרו, הודות להשקעה כספית גדולה של דניאל גרינבאנק בקבוצה. את הקבוצה אימן אז אמריקו גאז'גו ובשורותיה שיחקו שחקנים כמו גבריאל מיליטו, פדריקו אינסואה, אנדרס סילברה ולוקאס פוסינרי. אינדפנדיינטה זכתה באליפות האפרטורה כשמונטנגרו מככב.

במהלך שנת 2003, קבוצת המשקיעים החליטה למכור את כרטיסו של מונטנגרו לריבר פלייט ושיחק בה עד להעברתו לסאטורן מהליגה הרוסית כחלק ממגמה של מכירת שחקנים ארגנטינאים לקבוצות רוסיות באותם ימים. מונטנגרו התקשה להתאקלם לחיים ברוסיה ושיחק בקבוצה עונה אחת בלבד.

מונטנגרו חזר לארגנטינה לריבר פלייט והפך לכוכבה הגדול של הקבוצה אך עם תום חוזהו, עבר שוב לאינדפנדיינטה לאחר שריבר לא יכלה לרכוש את כרטיסו. ב-2009 נמכר לקבוצה המקסיקנית קלוב אמריקה תמורת 3 מיליון $. ב-2012 לאחר שלוש שנים בקלוב אמריקה חזר לקבוצה הארגנטינאית אינדפנדיינטה. בשנת 2015 חזר לקבוצת הורקאן, שם שיחק עד לפרישתו ממשחק פעיל בתום עונת 2017/2018.

למרות כישלונותיו בקבוצות מחוץ לארגנטינה, מונטנגרו נחשב לאחד מהשחקנים הטכניים והמלהיבים ששיחקו בליגה הארגנטינאים בשנים האחרונות.

=== הנבחרת ===
מונטנגרו ערך את הופעתו היחידה במדי הנבחרת באפריל 2007 במשחק ההכנה לקופה אמריקה מול נבחרת צ'ילה. מונטנגרו נכלל אז בסגל שחקנים מהליגה המקומית שהיה אמור על פי התכנון הראשוני להופיע בטורניר.
למרות הצטיינותו בליגה, מונטנגרו לא זומן לנבחרת בשל העדפת מאמני הנבחרת לזמן בעיקר שחקנים המשחקים בליגות אירופאיות.

במדי הנבחרת הצעירה זכה מונטנגרו באליפות אמריקה הדרומית בשנת 1999.

== תארים ==
נבחרת ארגנטינה הצעירה
* אליפות אמריקה הדרומית עד גיל 20 - 1 (1999)

ריאל סרגוסה
* גביע המלך הספרדי - 1 (2001)

אינדפנדיינטה
* אליפות ארגנטינה - 1 (אפרטורה 2002)

ריבר פלייט
* אליפות ארגנטינה - 1 (קלאוסורה 2004)

==קישורים חיצוניים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני הורקאן
קטגוריה:כדורגלני אינדפנדיינטה
קטגוריה:כדורגלני אולימפיק מרסיי
קטגוריה:כדורגלני ריאל סרגוסה
קטגוריה:כדורגלני אוססונה
קטגוריה:כדורגלני ריבר פלייט
קטגוריה:כדורגלני סאטורן
קטגוריה:כדורגלני קלוב אמריקה
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1979
מחלף קק"ל

מחלף קק"ל (גם "מחלף קרן קיימת") הוא מחלף בנתיבי איילון הממוקם בצפון תל אביב-יפו ובנוי בתצורת מחלף יהלום. בדומה למחלפים אחרים בנתיבי איילון, גם במחלף זה נבנה הגשר בתוואי הדרך העירונית והוא חולף מעל הדרך המהירה ומסילת הרכבת. בעוד שהתנועה לאורך נתיבי איילון מתאפשרת ללא רמזורים, היציאות והכניסות למחלף ממערב וממזרח מוסדרות על ידי רמזורים. מקור שמו של המחלף בשדרות קק"ל (קרן קיימת לישראל) החוצות אותו.

מדרום למחלף נמצא צומת תל ברוך - מחלף מסילתי המקשר בין מסילת החוף למסילת הירקון (מסילת איילון מתחילה בתחנת הרכבת תל אביב מרכז ודרומה, זאת למרות שנחל איילון נמשך גם צפונה לה).

קודם להקמת המחלף עבר במקום גשר ששימש את שדרות קק"ל למעבר מעל ערוץ נחל איילון. גשר זה לא התאים לצרכים של נתיבי איילון, ולכן נהרס ובמקומו הוקם הגשר הנוכחי.
<gallery widths="150px" heights="150px" perrow="4">
קובץ:Umstuck kkl1.jpg|מחלף קק"ל
קובץ:Ajalon atzich kkl2.jpg|נתיבי איילון ומסילת הרכבת - מראה מגשר קק"ל
</gallery>

==קישורים חיצוניים==

קק"ל, מחלף
קק"ל, מחלף
קק"ל, מחלף
קטגוריה:מחלפי יהלום
תוכנית ביכורה

תוכנית ביכורה (באנגלית: FIRST - Focal Initiatives in Science and Technology) היא תוכנית הקיימת במסגרת הקרן הלאומית למדע שמטרתה לקדם את המחקר המדעי בישראל בנושאים ייחודיים שאינם מתאימים במהותם להגשה לקרנות המחקר התחרותיות הרגילות, או בנושאים הדורשים חיזוק בישראל.

התוכנית הפכה למודל לחיקוי באיחוד האירופי ובמכונים הלאומיים לבריאות (NIH) בארצות הברית.

==רקע ומטרת התוכנית==
קרן ביכורה הוקמה בשנת 1996, כפרויקט ניסיוני לתקופה של חמש שנים. היוזמה הייתה של האקדמיה הלאומית הישראלית למדעים, בתמיכת קרן רבסון, קרן יד הנדיב והקרן הלאומית למדע<ref></ref>. בעקבות המלצתה של ועדה בינלאומית, הופעלה התוכנית בשנת תשס"ג כמסלול עצמאי, במסגרת הקרן הלאומית למדע.
התוכנית מיועדת לתמוך במחקרים חדשניים וחשובים, אשר אינם ממומנים בקלות או בצורה מספקת בערוצי המימון הרגילים: מיזמים חלוציים המסוגלים לפתוח כיווני מחקר חדשים; מחקרים בעלי סיכון מדעי גבוה אשר, אם יצליחו, יוכלו להוות אבני-יסוד בתחום; מיזמים בעלי אופי רב-תחומי מובהק; תמיכה בהכנסת תחומי מחקר חדשים וחדשניים באוניברסיטאות באמצעות סגל חדש וצעיר. כמו כן, מיועדת התוכנית לממן מחקרים בתחומים שייקבעו מראש ואשר הוזנחו או נחלשו בישראל, למרות חשיבותם המדעית<ref>[https://iresearch-cms.tau.ac.il/sites/resauth.tau.ac.il/files/ISF%20%D7%91%D7%99%D7%9B%D7%95%D7%A8%D7%94%20%D7%A7%D7%95%D7%9C%20%D7%A7%D7%95%D7%A8%D7%90%20%D7%AA%D7%A9%D7%A2%D7%98.pdf הנחיות להגשת בקשה לתוכנית ביכורה] שפרסמה הקרן הלאומית למדע, 2017</ref>. תוכנית ביכורה, על כל מסלוליה, מיועדת לחוקרים באוניברסיטאות בישראל בלבד.

==המענקים בתוכנית==
במסגרת התוכנית מוצעים לחוקרים שלושה מסלולים:
* ביכורה אישי הכולל תקופת תמיכה של בין שנתיים לשלוש שנים במחקר, בתקציב הדומה בהיקפו למענקי מחקר אישיים של הקרן הלאומית למדע, כולל ציוד ייעודי עד סכום מוגדר מראש<ref></ref>.
* ביכורה מוסדי במסגרתו כל אחת מהאוניברסיטאות מוזמנת להגיש הצעת מחקר אחת בתחום חדש שהיא מעוניינת לפתח, רצוי באמצעות סגל חדש צעיר. הכוונה למיזמים חדשניים, המהווים כניסה לתחום חדש בהיקף ארצי או עולמי. לפרויקטים שיאושרו ניתן להעניק עד 800,000 דולר, לשלוש שנים בסך הכל, מחציתם בהשתתפות המוסד.
* בתר דוקטורנטים הוא מסלול שנועד לתמוך בתחומי מחקר הראויים לחיזוק במערכת המדעית בארץ, באמצעות מענקי מחקר לבתר-דוקטורנטים לצורך השתלמות בחו"ל. את התוכנית יזמה הוועדה לתכנון ולתקצוב של המועצה להשכלה גבוהה. המועמדים מוגשים על ידי האוניברסיטאות ומתחייבים לשוב ארצה לא יאוחר מתום ארבע שנים ממועד יציאתם. מאושרות עד שש מלגות בשנה. בשלב ראשון ניתנת מלגת קיום לשנה עד שנתיים לתקופת ההשתלמות בחו"ל. בשלב שני ניתנת מלגה לשנה אחת עבור קליטת המלגאי בארץ בתום תקופת ההשתלמות (המלגה היא בגובה 50 אחוז מהעלות הממוצעת בפועל של משרה מלאה) כמו כן, כל מלגאי יהיה זכאי למענק מחקר. כל שנה נבחרים תחומים לתמיכה בעקבות המלצת האקדמיה הלאומית הישראלית למדעים. בשנת 2008 נבחרו התחומים: מדע בין-תחומי, סיסטמטיקה וטקסונומיה.

סה"כ בשנת הלימודים תשס"ז תמכה התוכנית במענקים אישיים ומוסדיים חדשים בהיקף של כ-3.4 מיליון ש"ח. בשנת תשע"ט סך התמיכה של מענקי ביכורה היה 2.4 מיליון שקלים<ref>[https://www.isf.org.il/Files/AnnualReports/pdf/keren2018-19-e18w.pdf דין וחשבון שנתי לשנת תשע"ט], הקרן הלאומית למדע</ref>.

== קישורים חיצוניים ==
* [http://www.isf.org.il/ אתר הקרן הלאומית למדע]
==הערות שוליים==

קטגוריה:ישראל: מדע וטכנולוגיה
התנגשות פלסטית

התנגשות פלסטית היא התנגשות בה אובד חלק מסך האנרגיה הקינטית של הגופים המתנגשים בזמן ההתנגשות. הפרש האנרגיות מומר לסוגי אנרגיה אחרים, למשל אנרגיית חום. הגודל שבכל זאת נשמר הוא התנע הכולל של הגופים. 

התנגשות פלסטית מושלמת (נקראת גם התנגשות פלסטית מלאה) היא התנגשות שבסופה הגופים המתנגשים ינועו יחד, באותו כיוון ובאותה מהירות. בהתנגשות פלסטית מושלמת מקדם התקומה שווה לאפס, בעוד שבהתנגשות פלסטית כללית ערכו בין אפס לאחת.

התנגשות פלסטית מושלמת בין שני גופים שווי מסה
התנגשות של גופים מקרוסקופיים היא תמיד התנגשות פלסטית משום שישנה המרה של חלק מן האנרגיה הפלסטית לחום. התנגשויות של מולקולות שאינן חד-אטומיות הן פלסטיות כאשר ישנה המרת אנרגיה קינטית לרוטציות, וויברציות של המולקולות.

==התנגשות פלסטית של שני גופים במימד אחד==
נדון במקרה של התנגשות פלסטית מושלמת בין שני גופים במסות <math>m_1</math> ו-<math>m_2</math> הנעים על קו אחד, במהירויות <math>v_1</math> ו-<math>v_2</math> (בהתאמה). לאחר ההתנגשות שני הגופים ינועו כגוף אחד במהירות שנסמנה <math>v_f</math>. מפאת שימור התנע, סך התנע לפני ההתנגשות שווה לסך התנע לאחר ההתנגשות:

<math>\,\! m_{1}v_{1}+m_{2}v_{2}=(m_{1}+m_{2})v_{f}</math>

במקרה זה, האנרגיה הקינטית שתאבד היא:

<math>\,\! \Delta E=\frac{1}{2}\frac{m_{1}m_{2}}{m_{1}+m_{2}}\left(v_{1}-v_{2}\right)^2</math>

==ראו גם==
* התנגשות אלסטית

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מכניקה
קטגוריה:אנרגיה
אריאל (בת הים הקטנה)

אריאל (באנגלית: Ariel) היא דמות בדיונית של בת ים שהופיעה לראשונה בסרט "בת הים הקטנה", ולאחר מכן בסדרת טלוויזיה מצוירת ובשני סרטי המשך. דמותה של אריאל נכללת בזיכיון "נסיכות דיסני".

הדמות מבוססת על ספרו של הנס כריסטיאן אנדרסן אך הותאמה לגרסת הסרט. לדמות שיצרו אולפני דיסני שיער אדמוני ארוך ומלא, זנבה ירקרק והיא לובשת חזיית צדפות סגלגלה. עד להצטרפותה של מרידה לזיכיון של "נסיכות דיסני", הייתה אריאל היחידה בעלת שיער אדמוני.בת ה-16.

את הדמות עיצב האנימטור גלן קין. בהרצאה שנשא מאוחר יוצר ציין כי ההשראה לדמות הייתה רעייתו. השחקנית שרי סטונר שימשה דוגמנית שעל פי תנועותיה פותחה הדמות המצוירת (סטונר שימשה דוגמנית עבור אולפני דיסני גם בעת פיתוח דמותה של בל בסרט "היפה והחיה") ועיצוב הדמות לקחה השראה גם מהשחקנית אליסה מילאנו.

את אריאל דיבבה ג'ודי בנסון. בנסון הייתה בעיקר שחקנית במה כשלוהקה לדבב את הדמות. בחירתה לתפקיד נעשתה בשל העובדה ש"היה חשוב לבחור בשחקנית שתבצע גם את קטעי השירה וגם את קטעי הדיבור". בגרסה העברית דיבבה את אריאל הזמרת שלומית אהרון. בסדרת הטלוויזיה ובסרט ההמשך הראשון דובבה אריאל על ידי רמה מסינגר. בסרט השלישי, דובבה אריאל על ידי לימור שפירא. בסדרת הטלוויזיה, בגרסת הדיבוב של ערוץ דיסני, מדובבת אריאל על ידי משי קלינשטיין, בסרט "ראלף שובר את האינטרנט" דובבה אריאל על ידי מייה קדוש.

בסדרה "עד עצם היום הזה" מגלמת את דמותה השחקנית ג'ואנה גרסיה.

השחקנית והזמרת האלי ביילי מגלמת את דמותה של אריאל בחידוש הלייב אקשן של דיסני, "בת הים הקטנה".

בשנים האחרונות בפארקי דיסני השונים מופיעה גרסת הלייב אקשן לצד הגרסה המצוירת. 

== סרטים ותוכניות שבהם הופיעה ==
* 1989: בת הים הקטנה
* 1990: האי של בת הים הקטנה
* 1991: בת הים הקטנה (סדרת טלוויזיה של דיסני) (בארץ שודרה כחלק מהתוכנית "זמן דיסני")
* 2000: בת הים הקטנה 2: השיבה לים
* 2001: בית העכבר
* 2008: בת הים הקטנה 3: סיפורה של אריאל
* 2014: הנסיכה סופיה הראשונה
* 2018: ראלף שובר את האינטרנט
* 2023: בת הים הקטנה (לייב אקשן)
* 2023: לגו נסיכות דיסני: ארמון ההרפתקאות. 
* 2024: אריאל (סדרה הנפשה שמשמשת כפריקוול לסרט משנת 2023)

==קישורים חיצוניים ==

קטגוריה:בת הים הקטנה של דיסני
קטגוריה:דמויות אנימציה של דיסני
קטגוריה:דמויות נסיכות דיסני
קטגוריה:נסיכות בדיוניות
עבר הבאיקל (חבל מנהלי)

חבל מנהלי עבר הבאיקל (ברוסית: Забайкальский край; בתעתיק: זבאיקלסקי קְרַאי) הוא אחד מ-83 הסובייקטים המרכיבים את רוסיה. החבל נמצא בסיביר והוא גובל בסין ובמונגוליה.

החבל נוסד בשנת 2008, תוך איחוד של מחוז צ'יטה ומחוז אוטונומי אגיני בוריאטי.

החבל מחולק ל-31 נפות.

== היסטוריה ==
הרוסים גילו מכרות כסף ובנו ערים ראשונות שפרחו החל המאה ה-19. עיר מרכזית במחוז עד מחצית המאה ה-19 הייתה נרצ'ינסק לאחר צ'יטה.

לאחר מהפכת אוקטובר ארגן ההטמאן גריגורי סמיונוב מרד נגד בולשביקים בתחנת הרכבת ברזובקה. לאחר שלא זכה לתמיכה עזב את עבר הבאיקל (זבאיקליה) למנצ'וריה על מנת להתארגן מחדש. ב-26 באוגוסט 1918 הצליח סמיונוב לכבוש את מחוז צ'יטה מידי הבולשביקים בסיוע חיל המשלוח הצ'כי. ב-9 במאי 1919 הכריז על עצמו סמיונוב כהטמאן של הקוזאקים הזבאיקליים בעיר צ'יטה. הוא לא שלח את חייליו לעזרת האדמירל אלכסנדר קולצ'ק ואף ניסה ליצור קשרים טובים עם הקומוניסטים.

ב-4 בינואר 1920 קיבל מאדמירל קולצ'אק את התואר "מושל האזורים הרחוקים של האימפריה הרוסית", אך לא הצליח להתמודד עם הפרטיזנים הקומוניסטיים במחוזו שערכו 3 מבצעים גדולים בתקופה בין אפריל לנובמבר 1920 כדי לכבוש את צ'יטה. בסוף אוקטובר 1920 נאלץ סמיונוב לסגת מצ'יטה. באפריל 1920 הקימו הקומוניסטים את רפובליקת המזרח הרחוק וצ'יטה הפכה לבירתה. בנובמבר 1922 צורפה הרפובליקה לברית המועצות. בשנת 1937 הוקם מחוז צ'יטה. חבל עבר הבאיקל הוקם בשנת 2008 כתוצאה מאיחוד מחוז צ'יטה ומחוז אוטונומי אגיני בוריאטי.

==כלכלה==
בשטח החבל, בעיירה זבאיקלסק נמצאת נקודת מעבר לעיר מנג'ואולי שבסין. דרך נקודה זו עוברות כ-60% מייצוא הסחורות של סין למזרח אירופה.

עוד בשנת 1861 נמצאו מרבצי זהב. באזור זה הוקמה עיירה וירשינו-דרסונסקיי בה פועל גם היום מפעל לעיבוד זהב המייצר כ-4.5 טון זהב בשנה.

==דמוגרפיה==
כ-63% מאוכלוסיית החבל מתגוררת בערים. בעיר הגדולה – צ'יטה – מתגוררים כ-310 אלף תושבים (2005). הרוסים מהווים כ-90% מאוכלוסיית המחוז, הבוריאטים – כ-6.8%, האוקראינים – כ-0.6%.

== יהדות עבר הבאיקל ==
היהודים הראשונים הגיעו יחד עם האסירים הדצמבריסטים, חלקם היו אסירים, ורבים מהם נשארו לגור בסיביר. לאחר שנת 1851, יהודים רבים הגיעו לצ'יטה. היהודים היו פעילים בחייה של העיר, ורבים מהם שימשו בתפקידים חשובים בתעשייה ובמסחר. לאחר מלחמת האזרחים ברוסיה רוב היהודים עזבו את מקומותיהם ועברו לסין. כיום נותרו במחוז כמה מאות יהודים שהגיעו לעיר מאוקראינה ובלארוס.

== מוסדות השכלה גבוהה ==
כמעט כל מוסדות ההשכלה הגבוהה נמצאים בצ'יטה, ביניהם:
* האקדמיה הממלכתית לרפואה
* המכון לפילולוגיה ולתקשורת בינתרבותית

==קישורים חיצוניים==

* 

*
קטגוריה:רוסיה: חבלים מנהליים (קראיה)
קטגוריה:מחוזות רוסיה בסיביר
אמן בין-לאומי

התואר אמן בין-לאומי (באנגלית: [International Master [IM) או בקיצור אב"ל, ניתן לשחקני שחמט מצטיינים על ידי הארגון העולמי פיד"ה. התואר ניתן הן לגברים והן לנשים מאז שנת 1950, והוא לכל החיים.

התואר ממוקם מבחינת איכותו מתחת לתואר רב אמן (באנגלית: [Grandmaster [GM), ומעל לתואר אמן פיד"ה (באנגלית: [FIDE master [FM).

על מנת שפיד"ה תעניק את התואר לשחקן, נדרשים לרוב שלושה ציונים (תוצאות מספיקות לקבלת דרגה) בתחרויות בין-לאומיות שבהן משתתפים אמנים בין-לאומיים ורבי אמנים בין-לאומיים. מד כושר של אמן בין-לאומי נע בדרך כלל בין 2400 - 2500, אף על פי שלעיתים יהיו אמנים בין-לאומיים חזקים שטרם הפכו לרבי אמנים עם מד כושר גבוה יותר.

במקרים נדירים תוענק הדרגה לשחקנים על השגים יוצאי דופן. לדוגמה, בכללים הנהוגים כיום, הזוכה באליפות העולם לשחמט לנוער יקבל דרגת אמן בין-לאומי אם עדיין איננו מחזיק בדרגה זו.

לאחר השגת תואר אמן בין-לאומי מרבית השחקנים המקצוענים שמים לעצמם כמטרה להפוך לרבי אמנים. ישנה גם אפשרות להפוך לרב אמן מבלי לקבל דרגת אמן בין-לאומי קודם לכן. ישנם מספר שחקנים שדילגו על תואר אמן בין-לאומי כמו לארי כריסטיאנסן, בוריס גלפנד וולדימיר קרמניק.

תואר אמן בין-לאומי ניתן גם לשחקני שחמט בהתכתבות על ידי האיגוד הבין-לאומי ICCF וכן למחברי בעיות שחמט ולפותרי בעיות.

אמן בין-לאומי הוא בדרך כלל ברבע האחוז העליון של השחקנים התחרותיים בעת שהוא מקבל את התואר.
נכון לאוקטובר 2018 רשומים בפיד"ה 3,745 שחמטאים הנושאים תואר זה, מתוכם 107 שחמטאיות. 61 שחמטאים ישראלים בעלי דרגה זו, מתוכם 3 שחמטאיות: (יוליה שוויגר, אנג'לה בורסוק ומאשה קלינובה).

פיד"ה גם מעניקה תואר אמן בין-לאומי לנשים (באנגלית: [Woman International Master [WIM), שהדרישות להשגתו פחותות מזה של האמן הבין-לאומי. אין כל מגבלה על נשים להשיג תואר אמן בין-לאומי "רגיל".
נכון ליולי 2015 רשומות בפיד"ה 800 שחמטאיות הנושאות תואר זה, מתוכן 7 ישראליות.

== קישורים חיצוניים ==
* [http://www.fide.com אתר פיד"ה] 
* [http://www.iccf.com אתר ICCF לשחמט בהתכתבות] 

== הערות שוליים ==

*
*
קטגוריה:תארים ודרגות בשחמט
גדי (קבוצת כוכבים)

גדי הוא המזל ה-10 בגלגל המזלות, בין קשת לדלי, סמלו הוא ♑︎ והוא אחד המזלות המוכרים העתיקים ביותר, אף על פי שבקבוצה אין כוכבים בהירים במיוחד. הקבוצה נמצאת בשוליו של האזור שנקרא לעיתים 'הים', שבו נמצאות קבוצות הקשורות למים כמו ארידנוס, לווייתן, דגים, דלי ועוד, והיא מסמלת עז ים - יצור שחציו עז וחציו דג.

מאחר שהיפוך החורף בדצמבר אירע בעת העתיקה בעת שהשמש הייתה במזל גדי, מכונה עד היום קו הרוחב בחצי הכדור הדרומי, בו השמש נראית ישירות מעל ראשו של הצופה ביום ההיפוך, חוג הגדי. כיום, עקב נקיפת ציר כדור הארץ ונדידתן של נקודות ההיפוך, השמש נמצאת ביום ההיפוך החורפי במזל קשת, ובמזל גדי היא נמצאת מסוף ינואר ועד לאמצע פברואר.

==כוכבים מעניינים==
α בגדי (אלג'די - גדי בערבית) הוא כוכב כפול המורכב מזוג כוכבים לא קשורים שניתן להבחין ביניהם אפילו ללא ציוד עזר. הבהיר מבין השניים הוא ענק צהוב במרחק של 109 שנות אור עם בהירות נראית מדרגה 3.6. טלסקופ גדול מאפשר להבחין שלכוכב יש בן זוג עמום מאוד מדרגת בהירות 11. הכוכב השני הוא על-ענק צהוב במרחק של כ-690 שנות אור עם בהירות מדרגה 4.3. גם הוא כוכב זוגי עם בן זוג עמום בעל דרגת בהירות 8.6 בו ניתן להבחין בטלסקופ.

β בגדי הוא כוכב זוגי נוסף במרחק של כ-330 שנות אור, שניתן לראות את שני מרכיביו במשקפת. הכוכב הבהיר מבין השניים, בדרגת בהירות כוללת של 3.1, הוא למעשה שלישיית כוכבים שלא ניתן להפריד ביניהם עם טלסקופ אלא רק על ידי מדידות ספקטרוסקופיות. השני, בדרגת בהירות 6, הוא כוכב זוגי בעצמו. שני המרכיבים מקיפים זה את זה במרחק של כשליש שנת אור זה מזה ובזמן מחזור של כ-700,000 שנים.

γ בגדי הוא ענק לבן - כחלחל במרחק של כ-140 שנות אור ובבהירות מדרגה 3.7. בהירותו אינה קבועה, אך השינויים קטנים מכדי שיהיה ניתן להבחין בהם ללא ציוד מדידה רגיש.

δ בגדי (דנב אלג'די - זנב הגדי בערבית) הוא הכוכב הבהיר ביותר בקבוצה. זהו כוכב זוגי במרחק של 38 שנות אור, המורכב מענק לבן עם דרגת בהירות 3.2 ובן זוג עמום עם דרגת בהירות 5.2. הכוכב העמום עובר על פני הבהיר אחת ל-24.5 שעות ומוריד את הבהירות הכוללת מדרגה 2.8 לדרגה 3. בנוסף, מקיפים את הזוג הבהיר עוד שני כוכבים עמומים מאוד בדרגות בהירות 13 ו-16.

==גרמי שמיים מעניינים נוספים== 
M30 הוא צביר כדורי במרחק של כ-26,000 שנות אור. ניתן להבחין בו במשקפת ככתם מעורפל עם בהירות נראית מדרגה 7.2 ובאמצעות טלסקופ חובבים איכותי ניתן גם להבחין בכוכביו הבהירים ביותר.

==מיתולוגיה==
הקבוצה זוהתה כיצור מיתולוגי שחציו עז וחציו דג כבר על ידי הבבלים שזיהו אותה עם האל אנכי. במיתולוגיה היוונית הקבוצה זוהתה עם אמלתאה - העז שהניקה את זאוס כאשר אימו החביאה אותו על מנת למנוע מאביו קרונוס לבלוע אותו. אחת מקרני העז שתוארה כשבורה, זוהתה עם קרן השפע. אגדות אחרות מקשרות את הקבוצה עם האל פאן שנמלט מהמפלצת טיפון אל תוך הנילוס וחלקו התחתון הפך לזנב דג.

==ראו גם==
* מזל גדי

== קישורים חיצוניים ==

* 

*
קטגוריה:קבוצות כוכבים
קטגוריה:48 קבוצות הכוכבים של תלמי
קטגוריה:גדי בתרבות
Lodger

Lodger (דייר) הוא אלבום אולפן של הזמר דייוויד בואי.

זהו האלבום האחרון בטרילוגיית האלבומים שהוקלטו בהשפעת העיר ברלין ושהוקלטו עם בריאן אינו. החומרים שהוקלטו לטרילוגיה נחשבים לניסיוניים, אם כי באלבום זה, החומר קליט ונגיש יותר משני חלקיה הראשונים של הטרילוגיה. על אף שהאלבום לא זכה להצלחה גדולה בזמנו, נחשב הוא לאחד מאלבומיו הלא מוערכים וכיום נחשב לאחד מהטובים שהקליט בואי במהלך הקריירה המוזיקלית שלו.

== הפקה ==
Lodger הוקלט ברובו במהלך מסע ההופעות העולמי שערך בואי בשנת 1978 יחד עם בריאן אינו וקבוצת הנגנים שניגנה גם באלבומי הטרילוגיה. במסע זה החליף את הגיטריסט רוברט פריפ, בחברו לעתיד של פריפ להרכב הבא של להקת קינג קרימזון מ-1981 - אדריאן בילו שניגן עד אותה העת במסע ההופעות של פרנק זאפה. עבודתו של בילו באלבום נחשבת לעבודה הניסיונית ביותר שהוקלטה ליצירה זו.

בשונה משני חלקיה הראשונים של הטרילוגיה, בהם מחצית משירי האלבום היו קטעים אינסטרומנטליים, הרי שב-Lodger הוזנח הרעיון ביוזמתו של בואי שהוסיף מילים לשירים שהולחנו.

האלבום מחולק למעשה לשני חלקים: חלקו הראשון מתאפיין בשירים המושפעים מסגנונות ממוזיקת העולם (ובכך מהווים המשך ישיר לקטע הסוגר את האלבום Heroes - ""The Secret Life of Arabia", וחלקו השני של האלבום מתאפיין בשירים בעלי אופי מערבי יותר. השיר "Red Sails" מתאפיין בצליל אמביינט תעשייתי שהושפע מהרכב מוזיקלי גרמני בשם Neu!. השיר "Boys Keep Swinging" היה הסינגל הראשון שיצא לאלבום (הגיע למקום 7 במצעדים) ולווה בקליפ פרובוקטיבי בו נראה בואי בבגדי נשים. השיר מתאפיין בצליל בסגנון הפאנק. בשיר זה נעשה ניסיון של חילופי תפקידים ונגן הגיטרה קרלוס אלומר ניגן על התופים בעוד נגן התופים דניס דייוויס ניגן בבס. לשיר זה ישנם אותם אקורדים בדיוק, רק בסדר שונה, כמו לשיר אחר באלבום "Fantastic Voyage" (שזה האחרון זכה לגרסה עברית בשנת 2004 על ידי הזמר נועם רותם).

== עטיפת האלבום ==
את עטיפת האלבום עיצב אמן הפופ הבריטי דרק בושיר. העטיפה מציגה משני צידי האלבום את כל גופו של בואי, כשהוא נראה כקורבן של תאונה כשאפו שבור. בפנים האלבום ניכללו אזכורים לציורו של אנדראה מנטניה בו מוצגת גופתו של ישו, וצילום גופתו של המהפכן והמנהיג הקובני ארנסטו צ'ה גווארה. צילומים אלו לא ניכללו במהדורת האלבום שיצאה בשנת 1991.

== ביקורות ==
Lodger זכה לביקורות חלשות בקרב מבקרי המוזיקה עם יציאתו. מבקר המוזיקה של המגזין רולינג סטון כתב: זוהי עבודתו החלשה ביותר... ונראה כי נועד להעביר את הזמן".

האלבום הגיע למקום ה-4 במצעדי המכירות בבריטניה, ולמקום ה-20 בארצות הברית. לאחר הוצאת האלבום, טענו מבקרי המוזיקה של המגזין NME כי Lodger יזדקק לזמן כדי שערכו יוערך נכונה, ובעקבות כך הוא עתיד להחשב לאחד מאלבומיו המורכבים והמוערכים של בואי.

== רצועות האלבום ==

בשנת 1991 יצאה מהדורה של האלבום בליווי שני קטעי בונוס:
# I Pray, Olé - הוקלט בשנת 1979 וייצא לראשונה במהדורה זו.
# Look Back in Anger - הוקלט מחדש בשנת 1988.

== משתתפים ==
* דייוויד בואי – קולות, פסנתר, גיטרה, סינתיסייזר
* קרלוס אלומר – גיטרה, פסנתר
* ג'ורג' מארי] – גיטרה בס
* דניס דייוויס – תופים, כלי הקשה
* טוני ויסקונטי - קולות, גיטרה, מנדולינה, בס
* אדריאן בילו - גיטרה, מנדולינה
* סימון האוס - כינור, מנדולינה
* בריאן אינו - קלידים, כלי הקשה
* סטאן - סקסופון
* רוג'ר פאוול - סינתיסייזר

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי 1979
קטגוריה:אלבומי דייוויד בואי
קטגוריה:אלבומים באנגלית